1850.a hingeloenduse järgi olid Peeter Remmelga pojad Jüri sünd 1835, Jaan, sünd 1837 ja Jakob sünd 1840 Mihkli talust lahkunud ja mõisatöölisteks hakanud. Tõenäoliselt võisid nad elada Maa Kallaveres, mis oli selleks ajaks mõisastatud ja  taluperemeestest tühjendatud. Jüri Remmelgas oli hiljem Siimu talu(sauna) peremees ja tema naine oli Tiina Jaagumägi Rebalast. Jüri ja Tiina Remmelgal oli kaks poega - Peeter Remmelgas, hilisem Nõmme talu omanik ja Gustav Remmelgas, hiljem Kivimäe talu peremees. Seega on võimalik jälgida Remmelgate suguvõsa ühte meesliini, kes elasid Kallavere külas, 17.saj lõpust kuni 20. saj keskpaigani.